
Skladno z novim odlokom Vlade RS, se od ponedeljka, 20. 4. 2020, dalje na prostem oziroma odprtih javnih krajih v občini prebivališča dovoljujejo nekatere športno-rekreacijske dejavnosti individualnega značaja, med katere sodi tudi tenis, seveda ob upoštevanju ohranjanja varne razdalje do drugih oseb. Ker še vedno obstaja velika nevarnost okužbe z virusom SARS-Cov-19, smo dolžni vsi, tako zaposleni v Javnem zavodu Šport Ljubljana, kot tudi obiskovalci strogo in dosledno upoštevati pravila obnašanja na igrišču in ob njem. V primeru kakršnih koli nespoštovanj spodaj navedenih pravil, lahko zaposleni prepove nadaljnje zadrževanje na igrišču in zahteva odstranitev. 

PRAVILA OBNAŠANJA NA 
TENIS CENTRU TIVOLI:

1. Potrebno je upoštevati novi odlok Vlade RS z dopisne seje z dne 15. 4. 2020, s katerim se odpirajo nekatere športno-rekreacijske dejavnosti individualnega značaja, med katere sodi tudi tenis, ob upoštevanju ohranjanja varne razdalje do drugih oseb.
2. Z veljavnim odlokom Vlade RS o prepovedi prehajanja med občinami, je tenis center Tivoli namenjeno uporabi samo meščanom s stalnim ali začasnim prebivališčem v Ljubljani. 
3. V skladu z vladno uredbo vas obveščamo, da je ob VSTOPU NA TENIS CENTER TIVOLI NUJNA ZAŠČITA USTNEGA IN NOSNEGA PREDELA za vse, ki bodo imeli kakršenkoli kontakt z zaposlenimi na igrišču (recepciji). Brez ustrezne zaščite vas zaposleni ne bodo mogli obravnavati in vam žal ne bodo mogli omogočiti igranja na igrišču.
4. Vsi obiskovalci tenis centra Tivoli morajo v času gibanja na tenis centru Tivoli upoštevati priporočeno varnostno razdaljo do osebja/zaposlenih in ostalih obiskovalcev.
5.  Vse potrebno za pričetek igranja, se opravi preko prodajnega okenca, oziroma v označenem prostoru pred recepcijo, kjer bo na razpolago uporaba razkužila. 
6. [bookmark: _Hlk37958096]Da omejimo nepotreben stik, je plačilo možno samo s kartico (zaželeno z brezstično plačilno kartico), gotovinsko plačilo ni možno.
7. Na teniškem centru Tivoli je igralcem dovoljena uporaba sanitarij. Pri uporabi sanitarij je potrebno obvezno razkuževanje rok, zaposleni v JZŠL bodo poskrbeli za ustrezno razkuževanje sanitarij; uporaba sanitarij je dovoljena posamično in ob upoštevanju pravil za zaprte javne prostore.
8. Uporaba garderobnih prostorov ni možna. Hramba teniških loparjev oziroma torb, košar z žogicami in rekvizitov ni možna.
9. Igralci naj s seboj prinesejo le lopar in žogice, vsa ostala oprema se odsvetuje.
10. Igra na igrišču mora potekati posamično (single), pri čemer je potrebno ves čas zagotavljati minimalno razdaljo med igralcema - 1,5 metra ali več. Večje skupine (štirje igralci na igrišču naenkrat) so dovoljene izključno za člane skupnega gospodinjstva.
11. Igranje tenisa je dovoljeno izključno splošni javnosti za namen rekreativne športne dejavnosti prebivalstva in ne za organizirane trenažne procese športnikov tekmovalcev.
12. Prihod na igrišče naj bo največ 5 minut pred rezerviranim terminom igranja, igralci pa naj zapustijo tenis center Tivoli po koncu igre. Pred in po igri druženje in posedanje pred klubskim objektom ni dovoljeno.
13. Po končani igri se žogice obvezno spravi v pločevinko/plastenko za žoge. Zaradi potenciale prisotnosti virusov svetujemo, da ostanejo nedotaknjene vsaj 72 ur.
14. Vlečka za čiščenje igrišča je obešena na ograji. Uporaba vlečke je dovoljena s predhodno umitimi ali razkuženimi rokami. Uporaba ostalih pripomočkov za urejanje igrišč ni  dovoljena.
15. Igralci naj vse morebitne odpadke pospravijo za seboj. Uporaba košev za smeti ni dovoljena.
16. Pred in med igro se ne rokujte in ves čas igranja ohranjajte primerno medsebojno razdaljo.
17. S seboj imejte primerno obliko razkužila (pršilo, gel, robčki) in ga tudi uporabljajte.
18. JZŠL si pridržuje pravico, da kršenje pravil na igrišču ustrezno sankcionira in izreče kršitelju začasno ali trajno prepoved igranja na igrišču.
19. Lepo prosimo vse, ki ste bolni ali imate simptome COVID 19, da preventivno ostanete doma in ne obiskujete tenis centra Tivoli.
20. Ker je to tudi obdobje alergij, naprošamo vse, da v primeru kašlja ali kihanja poskrbite za ustrezno higieno in uporabljene robčke odnašate s seboj z igrišča in jih ne puščate na igrišču.
21. Začasni obratovalni čas tenis centra Tivoli je vsak dan v tednu od 10.00 ure do 19.00 ure, razen ob neugodnih vremenskih razmerah.
22. Rezervacija teniških igrišč je trenutno možna samo preko spletnega rezervacijskega sistema SPORTIFIQ, https://tivoli.sportifiq.com/ . Druge oblike rezervacije teniških igrišč (osebno na recepciji igrišč, po telefonu) trenutno niso možne. O aktualnem dogajanju vas bomo sproti obveščali, vsa aktualna obvestila bodo objavljena na naši spletni strani.
23. Skupaj moramo na igrišču poskrbeti za varnost vseh zaposlenih in obiskovalcev, na vseh nas pa je, da dosledno upoštevamo navodila in smo odgovorni do sebe in naše okolice. Vsi naši prostori in predmeti bodo večkrat na dan razkuženi, razkužite roke tudi sami.
24. Ukrepi veljajo do preklica.                                                Ljubljana, 21.04.2020
image1.jpeg
EPORT LIUBLIANA




